สวัสดีค่ะ เมื่อวันเสาร์ที่ผ่านมาได้มีอะไรกับแฟนแล้วกินยาคุมฉุกเฉินไปแล้ว 1 ครั้ง พอมาวันพุธก็มีอะไรกับแฟนอีกแล้วก็กินยาคุมฉุกเฉินไปอีก 1 ครั้ง และเมื่อวานวันพฤหัสบดีได้มีอะไรกับแฟน ถ้ากินครั้งนี้อีก 1 ครั้ง เป็นครั้งที่ 3 จะเกิดผลกระทบอะไรบ้างคะ
สวัสดีค่ะ ยาคุมฉุกเฉินนั้น มีปริมาณฮอร์โมนที่สูง ดังนั้น การทานยาคุมฉุกเฉิน บ่อยๆ ก็จะมีผลต่อการทำงานของรังไข่ อาจทำให้มีเลือดออกผิดปกติ และประจำเดือนมาผิดปกติได้ และการทานติดๆ กันหลายวัน อาจทำให้ประสิทธิภาพในการป้องกันการตั้งครรภ์ลดลงเรื่อยๆ ได้ค่ะดังนั้น หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ส่วนประสิทธิภาพของยคุมฉุกเฉินนั้น จะป้องกันการตั้งครรภ์ได้เพียงประมาณ 58%-95% ซึ่งน้อยกว่าการใช้ถุงยางอนามัยที่ใช้อย่างถูกต้องอีกค่ะ